stanford-oval/wikipedia huggingface dataset:
סימון ואן דר מיר

| --- | --- |

סימון ואן דר מיר (עומד בצד שמאל) ואשתו בפגישה עם מלכת הולנד ביאטריקס וקלאוס פון אמסברג ב-1985
 לידה:  24 בנובמבר 1925 האג, הולנד 
 פטירה:  4 במרץ 2011 (בגיל 85) ז'נבה, שווייץ 
 ענף מדעי:  פיזיקה 
 מקום מגורים:  האג 
 מקום לימודים:  האוניברסיטה הטכנולוגית בדלפט  Christelijk Gymnasium Sorghvliet 
 מוסדות:  CERN  פיליפס 
 פרסים והוקרה:  פרס נובל לפיזיקה (1984)  פרס ומדליית גאבור (1982) 
 בן או בת זוג:  Catharina M. Koopman 
 
סימון ואן דר מיר (בהולנדית: Simon van der Meer; 24 בנובמבר 1925, האג, הולנד – 4 במרץ 2011, ז'נבה, שווייץ) היה פיזיקאי הולנדי, אשר עבד במאיץ החלקיקים ב-CERN שבשווייץ. זכה בשנת 1984, במשותף עם קרלו רוביה, בפרס נובל לפיזיקה על גילוי בוזוני W ו-Z.‏
ביוגרפיה

סימון ואן דר מיר נולד ב-1925 בעיר האג שבהולנד, בנם השלישי מתוך ארבעה של פיטר ואן דר מיר, מורה, ושל יאצקה כרונפלד. ואן דר מיר התחנך בראשית שנות ה-40 בגימנסיה של האג, ולאחר שסיים את לימודיו עבר ללימודי מדעי הרוח בגימנסיה במשך שנתיים.
ב-1945, לאחר תום מלחמת העולם השנייה, נפתחו כל האוניברסיטאות בהולנד לאחר שהיו סגורות בתקופת הכיבוש הנאצי, וואן דר מיר החל ללמוד פיזיקה טכנית באוניברסיטה של הטכנולוגיה בדלפט, ורכש תואר שני בהנדסה ב-1952. ב-1956 החל ואן דר מיר לעבוד במרכז לחקר החלקיקים CERN שבז'נבה, שם השתקע עד מותו ב-2011.
ואן דר מיר פגש את אשתו, קתרינה מ. קופמן, במהלך חופשת סקי בשווייץ ב-1966, והשניים התחתנו זמן קצר לאחר מכן. לזוג נולדו שני ילדים.
סימון ואן דר מיר נפטר ב-4 במרץ 2011 בז'נבה.
פעילות מדעית

בתחילת דרכו של ואן דר מיר במעבדות CERN, עבודתו התמקדה בעיצוב טכני של חלקיקים יסודיים במאיץ הפרוטונים שב-CERN ובספקי הכוח שלהם. קשריו עם פיזיקאים מומחים עוררו אצל ואן דר מיר עניין בפיזיקה של החלקיקים. ב-1965 התנסה לראשונה במחקר פיזיקלי, כאשר בדק כחלק מצוות חריגות במומנט המגנטי של החלקיק מיואון. למרות חיבורו החדש למחקר האקדמי, חזר ואן דר מיר לעסוק בהיבטים טכניים בשנים 1969–1976, כאשר הפעם עבודתו התמקדה בסוגים חדשניים לאותה התקופה של ספקי כוח מגנטיים.
ב-1976, לאחר שסיים את עבודתו בתחום המגנטים החדשניים, הצטרף ואן דר מיר לצוות חוקרים, ויחד איתם שכלל את תהליך הקירור של ספקי הכוח והפך אותו למהיר יותר מבעבר. ואן דר מיר המציא לשם כך טכניקה לקירור סטוכסטי (טכניקת קירור הנעשה באמצעות אלומה של אנטי-פרוטונים) בה השתמשו הפיזיקאים במאיצי החלקיקים מאז.
הטכניקה שפיתח של ואן דר מיר תרמה לשכלול מאיץ החלקיקים, והובילה לגילוי המשמעותי ביותר שלו: הצפייה הראשונה בבוזוני Z ו-W. בוזונים אלו הם חלקיקים יסודיים, אשר נושאים את הכוח הגרעיני החלש, אחד מארבעת כוחות היסוד של הטבע. החל מ-1982 ביצע ואן דר מיר, במשותף עם הפיזיקאי קרלו רוביה, סדרת ניסויים במאיץ החלקיקים של CERN, אשר מטרתם הייתה לגלות חלקיקים אלו. בתחילת שנת 1983 הצליחו ואן דר מיר ורוביה לצפות, לראשונה בהיסטוריה, בבוזון W, ומספר חודשים מאוחר יותר השניים הצליחו לצפות לראשונה גם בבוזון Z. תגלית זו הייתה אישוש נוסף למודל הסטנדרטי של פיזיקת החלקיקים, לפיו כוחות היסוד של פיזיקת החלקיקים מועברים ממקום למקום על ידי בוזונים. הודות לגילוי בוזוני Z ו-W, זכה ואן דר מיר במשותף עם רוביה בפרס נובל לפיזיקה בשנת 1984.
לאחר זכייתו בפרס נובל המשיך ואן דר מיר לעבוד ב-CERN עד שיצא לגמלאות ב-1990.
סיגל טולדו

| --- | --- |

 לידה:  19 בדצמבר 1969 (בת 54)
 מדינה:  ישראל 
 השתייכות:   משטרת ישראל
 תקופת הפעילות:  מ-1997
 דרגה:    תת ניצב
 תפקידים בשירות
 עוזרת דובר מחוז ירושלים  דוברת מחוז תל אביב  דוברת המפכ"ל  סגנית ראש חטיבת הדוברות  ראש מחלקת קהילה  ראש חטיבת הדוברות
 
סיגל טולדו (נולדה ב-19 בדצמבר 1969) היא קצינה במשטרת ישראל בדרגת תת-ניצב המיועדת לשמש כיועצת המפכ"ל לשוויון מגדרי וגיוון תרבותי (יוהל"ן).
ביוגרפיה

סיגל טולדו נולדה והתחנכה בירושלים, אחות בכורה לשלושה אחים. היא למדה בבית הספר "חוות הנוער הציוני" שבירושלים. את שירותה בצה"ל החלה בחיל המודיעין בתור מש"קית ביטחון ובהמשך שירותה עברה לשרת בחיל השריון כפקידה פלוגתית.
בשנת 1997 התגייסה למשטרה לתפקיד עוזרת דובר מחוז ירושלים בדרגת פקד. בשנים אלה לקחה חלק מרכזי בדברור פיגועי הטרור הקשים שהתרחשו בירושלים במהלך תקופת האינתיפאדה השנייה. בשנת 2006 קודמה לתפקיד דוברת מחוז תל אביב בדרגת סגן ניצב.
בשנת 2012 מונתה לתפקיד דוברת המפכ"ל, במהלך כהונתו של יוחנן דנינו כמפכ"ל המשטרה. בשנת 2014 קודמה לדרגת ניצב משנה ומונתה לתפקיד סגנית ראש חטיבת הדוברות של משטרת ישראל. בראשית שנת 2015 מונתה לתפקיד ממלאת מקום ראש חטיבת הדוברות, תפקיד אותו מילאה במשך כשנה, במהלך תקופת כהונתו של בנצי סאו כממלא מקום מפכ"ל המשטרה.
בשנת 2016 מונתה טולדו לתפקיד ראש מחלקת קהילה באגף השיטור, תפקיד בו הייתה אמונה על תחום השיטור הקהילתי ושיתופי הפעולה עם הקהילה. בחודש דצמבר 2018, עם סיום כהונתו של המפכ"ל רוני אלשיך, מונתה טולדו בשנית לתפקיד ממלאת מקום ראש חטיבת הדוברות ודוברת המשטרה, במקביל לכהונתו של ניצב מוטי כהן כממלא מקום המפכ"ל. בפברואר 2020 הועלתה לדרגת תת-ניצב ומונתה לראש חטיבות הדוברות.
טולדו מתגוררת ברעות, נשואה ואם לשלושה. היא בעלת תואר ראשון בחינוך אותו סיימה בהצטיינות ותואר שני בתקשורת מהאוניברסיטה העברית.
בדצמבר 2019 הוענק אות הוקרה והערכה לדוברות משטרת ישראל, בהובלת סיגל טולדו על יוזמה והובלת קמפיינים תקשורתיים אפקטיביים ב-2019.
בפברואר 2021 נמסר כי הסגל הבכיר במשטרה אישר את מינויה של טולדו ליועצת המפכ"ל לשוויון מגדרי וגיוון תרבותי (יוהל"ן).
הערות שוליים

1 2  אלי סניור ורועי רובינשטיין, שתי נשים יקודמו לתפקידים בכירים במשטרה, מפקד חדש ליאח"ה, באתר ynet, 10 בפברואר 2021
↑  עינת שחק, הדוברות המצטיינות בשירות הציבורי: נצ"מ סיגל טולדו, מיכל צדוקי ונעמי טולדנו קנדל, באתר אייס, 2 בדצמבר 2019
ערך זה הוא קצרמרבנושא ישראלים ובנושא תקשורת. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיגל טולדו".
ניהול הטיפול

ניהול הטיפול (גם ניהול החולה או ניהול המקרה) הוא תהליך המשלב אומדן, תכנון, יישום, תיאום, ניטור והערכה של שירותים, במטרה לספק צרכים בריאותיים של מטופל, באמצעות התקשרויות וניצול משאבים נתונים, ובאמצעות שילוב כלים ניהוליים, שיובילו לתוצאות איכותיות ויעילות.
משרד הבריאות בישראל מחייב בתי חולים למנות מנהל טיפול למטופלים עם מורכבות רפואית רב-תחומית, מטופלים מורכבים המאושפזים בטיפול נמרץ כללי וחולים מאושפזים במחלקה אחרת מזו שאחראית על הטיפול הרפואי בהם.
הצורך בניהול הטיפול

שורשיו של ניהול הטיפול נמצאים בתחום בריאות הנפש ובעיקר בטיפולם של חולים כרוניים בעלי צורכי טיפול לטווח ארוך. . ניהול הטיפול התפתח כתגובה פרקטית לצורך במציאת פתרון לבעיית המשאבים המוגבלים במקרים כרוניים וארוכי טווח. בשנות ה-60 וה-70 הייתה בתחום זה תנועת התרחקות מהטיפול הפרטני ומעבר לניהול טיפול רב תחומי שמטרתו לייצב את המצב באנשים הזקוקים לטיפול מורכב ומתמשך.
מגמות ודפוסי התחלואה והתמותה מושפעים במידה רבה מהעלייה המשמעותית בשיעור החולים הכרוניים במערכת האשפוז ובקהילה.
נתוני ארגון הבריאות העולמי מעידים שמחלות כרוניות מהוות כ-60% מהגורמים לתמותה בעולם. מגמה זו מגבירה את הצורך בטיפול רפואי מיטבי תוך ניצול משאבים באופן יעיל ושליטה בעלייה בהוצאה הלאומית לבריאות.
בישראל מתואר כי ההוצאה לנפש לחולה כרוני גדולה פי 2.5 מההוצאה לנפש לאדם ללא מחלות כרוניות. מוסכם כי חולה המתמודד עם מחלה או מספר מחלות כרוניות יקבל טיפול טוב יותר ומאורגן נכון יותר אם מחלתו או מחלותיו ינוהלו על ידי איש מקצוע ייעודי.
המפתח לניצול משאבים נכון, ועל ידי כך שיפור בשירות הרפואי בבית החולים או בקהילה, יגיע עם שיפור בכל הקשור לניהול רצף הטיפול ותיאום מלא בין הגורמים המטפלים הקליניים, מערכות איבחון ומערכת הרווחה. באמצעות ניהול הטיפול, מקטינים את הסיכון לניצול משאבים לא יעיל, בעזרת שליטה ובקרה על הוצאות הטיפול בחולים הכרוניים ושיפור איכות הטיפול ושביעות הרצון של המטופלים.
אחד האמצעים להשגת מטרה זו הוא מינוי מנהל טיפול (Case Manager) האחראי לתיאום הטיפול בחולה עם הגורמים השונים ובכפוף לפרוטוקולים טיפוליים. שיטה זו מיושמת במספר מדינות במודלים שונים ומופעלת בעיקר על ידי אחיות, ובחלק מהמקרים על ידי עובדים סוציאליים, רופאים ועובדי בריאות אחרים באשפוז ובקהילה.
הגדרה

ניהול הטיפול או תיאום טיפול (באנגלית Case Management) הוא פתרון כוללני, הרואה את המערכת כולה ומעניק טיפול וליווי מקצועיים ורב תחומיים למטופלים כרוניים הזקוקים לשירות. בפועל מדובר בריכוז כל הפעולות הדרושות למטופל בידי גורם מקצועי המטפל בכל צרכיו של המטופל.
התהליך כולל תכנון תוכנית טיפול, אשר נבנית בשיתוף המטופל ומשפחתו, תוך זיהוי צרכים קליניים, חברתיים וריגשיים, ניתוח אפשרויות הטיפול וקביעת סדרי עדיפויות להתערבות. הפעלת התוכנית על ידי מנהל הטיפול דורשת תיאום בין הגורמים השונים.
מודלים של ניהול הטיפול

החל משנות ה-70, הוצעו מודלים חלופיים לארגון ומימון אספקת שירותי בריאות לחולים כרוניים וחולים מורכבים. הנחת היסוד הייתה כי ארגון ובקרה יזומה של התהליך, על מורכבותו, יתרמו להשגת שיפור באיכות הטיפול כמו גם שיפור ביעילות וניצול המשאבים.
המודל האלטרנטיבי שיושם, חוצה גבולות גאוגרפיים וחברתיים בין ספקי הבריאות, והוא המכונה "המודל המשולב האינטגרטיבי - Integrated Delivery System". המודל מוגדר כ"סביבה ארגונית המספקת רצף של שירותים מתואמים לאוכלוסייה מוגדרת, ותוך פירוט התוצאות הבריאותיות של האוכלוסייה". במודל זה, מסלולי הטיפול מוגדרים ומכוונים לשלוט על הוצאות ועלויות באמצעות בקרה על צורך באשפוזים ומשכם, מעקב על מספר הביקורים אצל הרופא המטפל, בקרה על פרוטוקולים של הטיפולים הקליניים והצבת קריטריונים של זכאות לנגישות לשירותים ולטיפול תרופתי.
המודל המשולב-האינטגרטיבי מאפשר לארגונים ולספקים להגיע לאחידות יחסית בתהליך הייצור, ולבקרה על הוצאות ואיכות טיפול. השינויים העיקריים שהוא מציע, הם שינויים מבניים וארגוניים, הבאים לידי ביטוי בעיקר במינוי מנהל טיפול לחולים עם צרכים רפואיים מורכבים.
באמצעות "מפת דרכים" המשמשת כתוכנית טיפול, ניתן לזהות ולתעד אירועים שעשויים להתרחש בתהליך הטיפול בקבוצת חולים מוגדרת, בפרק זמן מוגדר.
עבור מטופלים המוגדרים כחולים כרוניים וחולים מורכבים, המטרות המרכזיות של ניהול טיפול הן:
לשמור על קשר עם הגופים המספקים שירותים שונים.
למנוע מצב של אי ספיקה של חולי, עקב רצון להימנע מאשפוז.
להפחית את אורך האשפוז כאשר מתגלה צורך בו.
לספק שיקום אשר יקדם את האדם עד הרמה הגבוהה ביותר לה הוא מסוגל.
לשפר את איכות חייו של האדם בעל המוגבלות ואת איכות החיים של בני משפחתו.
התלונה השכיחה ביותר הנשמעת ממטופלים ובני משפחותיהם היא שאין מי שרואה את התמונה הכוללת ובעיקר מי שיכוון אותם בנבכי המערכת. לכן, ניהול הטיפול, משמעותו, בראש ובראשונה לקיחת אחריות ואכפתיות לאורך זמן.
לצוותים המטפלים קשה לקחת על עצמם אחריות זו בעיקר מפאת עומס המשימות ולכן חשוב לבחור בקפידה את החולים המתאימים ואת הטיימינג הנכון לעזור להם בניהול המחלה.
ניהול הטיפול הוא אחד הפתרונות הטובים ביותר להעלאת איכות הטיפול ושביעות רצון המטופלים, תוך שליטה ובקרה על הוצאות הטיפול בחולים הכרוניים.
כל חולה כרוני הוא "פרויקט" בפני עצמו בשלל ההיבטים, הרפואי, המשפחתי, הפסיכולוגי והסביבתי. לכן, ניהול הטיפול מייצר מתודולוגיה סדורה לניהול המשימות, תיעדופן וביצוען ביעילות מרבית. כל זאת, בליווי אמפתיה, יכולות בינאישיות ותקשורתיות גבוהות.
תפקידי מנהל הטיפול

מנהלי טיפול כיום נדרשים להיות מנהלים בעלי קישורים וידע בניצול משאבים קיימים ויכולת הבנת צורכי הלקוח, סביבתו הקרובה ומאפייניו.
תפקיד מנהל הטיפול כולל:
פיתוח וזיהוי השירותים הרלוונטיים לניהול עבור המטופל על ידי מנהל הטיפול
פיתוח חוזי ההתקשרות בין השירותים. Developing & Network
אומדן הצרכים והיכולות של המטופל
פיתוח תוכנית הטיפול - מנהל הטיפול, יחד עם הלקוח ומשפחתו, מגיעים להסכמה על מטרות הטיפול. המנהל מתעד כיצד יבוצעו הפעולות המשיגות את המטרות, מי יבצע אותן ובאיזה עיתוי.
יישום תוכנית הטיפול- הפניית המטופל לשירות הנדרש, תוך מתן תמיכה מתאימה.
הערכת השירותים- תיעוד ואימות אספקת השירות במסגרת הזמן שהוקצב ובעלות שהוקצבה.
סגירה וסיום - בשלב זה סיים המטופל לקבל את השירותים שנקבעו לו במסגרת הזמן והתקציב הנתון.
מנהל הטיפול מפנה את המטופל למערכות תמיכה אחרות, אם יש צורך בכך.
לימוד ניהול הטיפול

מקצוע ניהול הטיפול נלמד באוניברסיטאות ברחבי העולם, ובישראל, בקריה האקדמית אונו.
במהלך הלימודים, מוקנים לאנשי צוותים רפואיים העקרונות התאורטיים והיישומיים של ניהול
הטיפול בחולה הכרוני והמבוגר בהיבט רב מערכתי הכולל תיאום קליני, בקרה ותקציב על רצף שירותי הבריאות.
הסטודנטים לומדים את ניהול הטיפול בתהליך המשלב אמדן, תכנון, יישום, תיאום, ניטור והערכה של שירותים במטרה לספק צרכים בריאותיים של מטופל, באמצעות התקשרויות וניצול משאבים נתונים ובאמצעות שילוב כלים ניהוליים, שיובילו לתוצאות איכותיות ויעילות.
נושאי הלימוד מותאמים למרכיבים הנדרשים בניהול יעיל ומבוסס ראיות של חולים כרוניים בעידן הקצאת משאבים. תוכנית הלימודים מקיפה את הנושאים העוסקים בניהול הטיפול בחולים הכרוניים במערכות הבריאות ומובנית באופן הדרגתי כך שבסיום הפרק התאורטי מתנסה הסטודנט באופן פעיל בניהול הטיפול בקבוצת חולים כרוניים תוך ליווי והדרכה צמודים של מנחים מומחים בשירותי הבריאות.
ראו גם

ניהול מחלה והחלמה
לקריאה נוספת

• ניהול תוכנית טיפול באשפוז, באתר משרד הבריאות
Corrigan, K. T. Mueser, G. R. Bond, R. E. Drake, & P. Solomon (Eds.), Principles and Practice of Psychiatric Rehabilitation. New York, NY: Guilford Press.
Kanter, J. (1989). "Clinical Case Management: Definit ion, Principles, Components." Hospital and Communit y Psychiatry, Vol. 40, No. 4, Apr, pp. 361-369.
Kanter, J. (1996). Case management wit h long term patients: A comprehensive approach. In S.M. Soreff (Ed.), Handbook for the treatment of the seriously mentally ill (pp. 257-277). Ashland, OH: Hogrefe & Huber Publishers.
Surber, Robert. (Ed.) (1994).Clinical Case Management - A Guide to Comprehensive Treatment of Serious Mental Illness. A Sage Focus Edit ion.
Walsh, Joseph. (2000). Clinical Case Management with Persons having Mental Illness. Wadsworth, Brooks\Cole. Canada. 3-21
הערות שוליים

↑  הגדרת ניהול הטיפול, CMSA האיגוד האמריקני לניהול הטיפול Case Management Society of America
↑  ד"ר אשר ברק, גם משרד הבריאות קובע: חייבים מנהל מקרה, באתר medix, ‏01/12/2011
↑  JJ (case מינוי "מנהל טיפול (case manager)" רפואי למטופל המאושפז בבית החולים, באתר משרד הבריאות
1 2  מנהל מקרה - case-manager, באתר משרד העבודה והרווחה
1 2 3  Maguire L. (2002). Chapter 4: Case Management. In, Clinical Social Work: Beyond Generalist Practice with Individuals, Groups & Families. Brooks/Cole. pp. 94-119
↑  תמר פיליפס, שיטת ניהול טיפול case management, באתר doctors
↑  ניהול טיפול למשפחה המזדקנת, באתר בשיבה בריאה
↑  אלי ציפורי, ‏"מערכת הבריאות תקרוס בתוך כעשור. איחרנו את הרכבת", באתר גלובס, 28 בנובמבר 2018
↑  הילה שבורון, תיאום טיפול וניהול תיק case management, באתר על הספה
1 2  Antony,W., Cohen, M. & Frankas. M. Psychiatric Rehabilitation. 1990
↑  נדב בנדל, מבחירת הטיפול ועד להחלמה: הכל על ניהול טיפול, באתר infomed
↑  רות נווה, מנהל מחלה: למה אתם צריכים את זה?, באתר ynet, 27 באוקטובר 2014
↑  ברי דנינו, לא צריך ערב התרמה, צריך "מנהל מקרה", באתר הארץ, 12 בנובמבר 2019
↑  ניהול מקרה רפואי אישי, באתר קונסיליום
↑   רוני לינדר, "הייתי המומה מהבשורה הקשה": האנשים שמציעים לנהל לכם את המחלה - תמורת 9,000 שקל, באתר TheMarker‏, 18 באוקטובר 2019
↑  ניהול טיפול (Case management), באתר infomed
↑  למשל, באוניברסיטת קליפורניה בסן דייגו , באוניברסיטת דרום אינדיאנה(אנ') , באוניברסיטת סינסינטי(אנ') , באוניברסיטת דבנפורט(אנ') , באוניברסיטת גריפית(אנ')  ועוד
↑  .M.A בניהול הטיפול Case Manager, באתר הקריה האקדמית אונו
סיגל מגן

סיגל מגן
סיגל מגן (נולדה ב-1964) היא סופרת, משוררת, ציירת ומלחינה ישראלית.
ביוגרפיה

מגן נולדה בחיפה וגדלה בקריית חיים. כיום היא תושבת שוהם.
כבר בגיל צעיר זכתה בפרסים על כתיבתה. עם זאת, את לימודיה לתואר אקדמי עשתה בתחום המתמטיקה, מדעי המחשב ופסיכולוגיה, ומסלולה המקצועי היה בתחום המחשבים.
בשנת 2004 עזבה את משרתה בעולם ההיי-טק, למדה ביבליותרפיה והחלה בכתיבת ספרים בשילוב ילדים ונוער.
הוציאה לאור למעלה מ-900 ספרים
שיריה וסיפוריה תורגמו לשפות רבות: ערבית אנגלית, גרמנית, צרפתית, יפנית, רוסית, ליטאית, ספרדית.,הונגרית, רומנית, יידיש, הולנדית, טורקית, פורטוגזית, איטלקית, פולנית, לדינו, יוונית ובנגלית.
רוב ציוריה מאוירים בשיטה דיגיטלית.
ציוריה מופיעים בספריה וכן הוצגו בתערוכות רבות בישראל ומחוצה לה.
מספריה

"לעוף" (הוצאת "סער"): סיפור על שחף שרצה לעוף בדרך שלו. מעודד קבלת הייחוד בכל אחד מאיתנו.
"חלומות שבלב" (רימונים הוצאה לאור): שירים העוסקים בחלומות ובפחדים, באופן מחויך והומוריסטי. אויר על ידי ילדים.
"חיוך של חבר" (רימונים הוצאה לאור): שירים המעודדים סבלנות, סובלנות, הקשבה וקבלת הזולת.
"הצלליות של הדר" (רימונים הוצאה לאור): סיפור המעודד יצירה ודמיון.
"הגן הירוק" (הוצאת "לדורי"): סיפור בנושא איכות הסביבה ומיחזור.
"עף על פי חן" (רימונים הוצאה לאור): ספר שירים בנושאי אהבה, שייכות וחופש. נכתב בשיתוף עם בני נוער.
"ציפורים, סיגל, ובכלל" (רימונים הוצאה לאור): סיפור שנכתב בשיתוף פעולה עם ילדים מרמלה. נוצר בתמיכת חברת מל"מ כתרומה לקהילה.
"ציפור קטנה" (רימונים הוצאה לאור): מתאר התמודדות עם משבר.
"דרך אהבה" (רימונים הוצאה לאור): ספר שירים למבוגרים המשקף תהליכים שמתרחשים בגיל ארבעים.
"גיא, חוקר עד בלי די" (הוצאה עצמית): ספר חייכני המעודד סקרנות ושאילת שאלות. אויר על ידי ילד בן 9, תושב הקריות (פרויקט העצמה לאחר מלחמת לבנון השנייה).
"ארוחת מלכים" (רימונים הוצאה לאור): סיפור לגיל הרך המעודד אכילת אוכל בריא ועיסוק בספורט.
"היומן של גל" (הוצאה עצמית): יומנה של נערה המתאקלמת בארץ חדשה.
"סביון קטנטן" (הוצאה עצמית): סיפור בגישה ביבליותרפית המאפשר לקוראים להשתתף באיור.
"יום נהדר" (הוצאה עצמית): משמעותו של יום נהדר, כפי שאויר על ידי ילדי עפולה.
"דני הכבאי הגבור" (הוצאה עצמית): לזכרו של דני חייט, כבאי בן עפולה, שמסר את נפשו במלחמה בשרפה הגדולה בכרמל. מאויר על ידי ילדי עפולה.
נסיכות קאראמאן

| --- | --- |
דגל נסיכות קאראמאןדגל נסיכות קאראמאן

אסיה הקטנה ב-1400 לערך
 בירת הנסיכות:  קאראמאן 
 שפה רשמית:  Old Anatolian Turkish 
 תאריך ייסוד:  1250 
 תאריך נטישה:  1487 
 קואורדינטות:  36°38′00″N 32°53′00″E﻿ / ﻿36.633333333333°N 32.883333333333°E﻿ / 36.633333333333; 32.883333333333 
  מפת מיקום  מפה מפורטת   (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורנסיכות קאראמאן(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורנסיכות קאראמאן  he tabBackground:;tabBorder:#aaa;defaultTab:0;
 
נסיכות קאראמאן (בטורקית: Karamanoğulları Beyliği), הייתה אחת הנסיכויות הבייליקיות באנטוליה, שהקימו בני שבט הקרמנאואולו (בטורקית Karamanoğlu), השייך לקבוצת שבטי האוע'וז הטורקמניים, עם ירידת כוחן של סולטנות רום והאימפריה הביזנטית.
תולדותיה

הנסיכות הוקמה בסביבות שנת 1250, הפכה למדינת חסות של האימפריה העות'מאנית בשנת 1468, עם כיבושה על ידי הסולטאן מהמט השני ופורקה לחלוטין כיישות, בשנת 1487, על ידי הסולטאן באיזיט השני.
שם הנסיכות נגזר משמו של קאראמאן ביי, אשר היה מנהיגו השני של השבט העצמאי, ושליטה הראשון של הנסיכות כיישות עצמאית, בין השנים 1256 ו-1262. קאראמאן ביי כבש בשנת 1256 את העיר קאראמאן. לאחר מותו, בשנת 1262, שונה שם העיר מלרנדה לקאראמאן לכבודו ובשנת 1275 היא הפכה לבירת הנסיכות, עד לשנת 1468, מועד בו נכבשה על ידי מהמט השני. מקור בני השבט מאזור אזרבייג'ן, ובמהלך נדודיהם, הם נעו בחיץ שבין שטחי סולטנות רום לממלכת קיליקיה הארמנית והתיישבו באזור נפת קאראמאן של ימינו.
הנסיכות הרחיבה את גבולותיה ככל שדעך כוחה של סולטנות רום, בין היתר גם לנפת קוניה של ימינו והפכה ליריבה עיקשת של האימפריה העות'מאנית המתגבשת. בשנת 1390 כבש הסולטאן באיזיט הראשון שטחים מהנסיכות ובכלל זה העיר החשובה קוניה. בין השנים 1442 ו-1443 החריב שליט הנסיכות איברהים ביי את אנקרה, תוך ניצול העובדה שמרבית צבאו של הסולטאן מוראט השני מצוי בקרבות בגבולות הונגריה של ימינו. במשחקי הכוחות בין האימפריה העות'מאנית המתגבשת לבין הממלוכים בחרה נסיכות קאראמאן לעמוד לצד הממלוכים, והפכה למעשה למדינת חסות שלהם. עובדה זו הפכה את הנסיכות לזירת קרבות מסוף המאה ה-14 ועד לכיבושה. בהמשך, נסיכות אק קויונלו, הפכה ליריבתה המרה של האימפריה העות'מאנית. מנהיגה הכריזמטי של נסיכות אק קויונלו, אוזון האסן (Uzun Hasan), התערב במאבקי הירושה, שהיו בנסיכות קאראמאן ואף על פי שמהמט השני כבר כבש את נסיכות קאראמאן בשנת 1468 והפך אותה למדינת חסות, הוא לא הצליח להכניע קבוצה גדולה של שבטים הרריים, אשר פעלו בכוחניות בעידודו של אוזון האסן, נגד "השליטים מטעם" שמונו בנסיכות. שיא העימות התרחש בשנים 1472 ו-1473. בשנת 1472 הצליחו כוחות משותפים של נסיכויות אק קויונלו וקאראמאן, בהנהגת אוזון האסן, להביס את כוחותיו של מהמט השני, לכבוש מחדש את העיר קאראמאן ולנוע לכוון העיר החשובה בורסה.
אירוע זה הוביל לקרב אוטלוק בלי (אנ'), בתאריך 11 באוגוסט 1473, בו זכו כוחותיו של מהמט השני בניצחון מכריע על צבאות אק קויונלו וספיחיו מקאראמאן. קרב זה נחשב לאירוע מכונן בתולדות האימפריה העות'מאנית, שהפכה לכוח החזק ביותר באנטוליה. בשנת 1487, פירק באיזיט השני את נסיכות החסות והיא הוטמעה באימפריה העות'מאנית.
דגל

דגלה של הנסיכות, לפי אטלס קטאלאן (אנ') מ-1375, מכיל את סמל המגן דוד. עם זאת, יש המציינים כי סמל זה שימש גם מוסלמים ונוצרים בימי הביניים, נודע כחותם שלמה המלך והיה נפוץ, גם בקרב השבטים הטורקמניים באנטוליה. לדוגמה, שבט הג'נדרואולו Candaroğlu, שמרכזו היה בעיר סינופ, השתמש בסמל זה, אם כי בצבע האדום.
הערות שוליים

↑  המינוח המקביל הנכון באנגלית הוא Clan ולא Tribe.
↑  Inalcik, Halil, The Ottoman Empire, The Classical Age 1300-1600, The Trinity Press, London, 1973.
↑  Claude Cahen, Pre-Ottoman Turkey: a general survey of the material and spiritual culture and history c. 1071-1330, trans. J. Jones-Williams, New York: Taplinger, 1968.
↑  Goodwin, Jason. Lords of The Horizons: A History of the Ottoman Empire. London: Vintage, 1999.
↑  Köprülü, Mehmet Fuat, The Origins of the Ottoman Empire, translated by Gary Leiser, State University of New York Press, 1992.
↑  Joseph Jacobs, M. Seligsohn, ‏"SOLOMON, SEAL OF", במהדורת 1901–1906 של האנציקלופדיה היהודית (באנגלית).
סוציאליזם דמוקרטי

סוֹצְיָאלִיזְם דֶמוֹקְרָטִי (או דמו-סוציאליזם), היא אידאולוגיה פוליטית ומחשבה מדינית, התומכת במערכת פוליטית דמוקרטית במסגרת מערכת כלכלית סוציאליסטית, שבה קיימת בעלות ציבורית על אמצעי הייצור. היא דוגלת בקואופראטיב בניהול עצמי של העובדים, בכלכלה דמוקרטית, בדמוקרטיה תעשייתית ובדמוקרטיה תעסוקתית. הסוציאליזם הדמוקרטי שמה דגש רחב על החלת עקרונות הדמוקרטיה במשק (למשל באמצעות קואופרטיבים או באמצעות דמוקרטיה תעשייתית ותעסוקתית), או בכלכלה מתוכננת, בה רוב ניהול הכלכלה נתונה בידי איגוד עובדים או לחלופין על ידי חברות ממשלתיות.
דמו-סוציאליזם מתנגד למדיניות ממשלתית, התומכת בהעברתם של אמצעי הייצור לידי בעלי הון. מדיניות זאת נעשית מתוך הנחה כי יעילות הניהול של אמצעי הייצור בידי בעלי ההון, תתרום משמעותית לגידול התוצר במדינה.
חלק מרעיונות הסוציאליזם הדמוקרטי חופפים עם הרעיונות הסוציאל-דמוקרטיים. אך במקום שתתקיים רגולציה במסגרת שוק חופשי. הסוציאליזם הדמוקרטי פונה לקהל יעד סוציאליסטי יותר ומציעה בעלות חברתית, ציבורית וקולקטיבית יותר על אמצעי הייצור.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אידאולוגיה זו פותחה לפני כמאה וחמישים שנה. בין אבותיה היה אדוארד ברנשטיין. במהלך השנים מאז הוצגה האידאולוגיה, הכלכלה העולמית חוותה עליות ומורדות. והבתאמה מקומו של הסוציאליזם הדמוקרטי למול הקפיטליזם השתנה. הכלכלן הרוסי ניקולאי קונדראטייף היה הראשון לתאר את החוקיות של אותם עליות ומורדות כגלי קונדראטייף
עקרונות

בניגוד לקומוניזם, תפיסה זו מגדירה את הסוציאליזם כאידיאל האולטימטיבי, ולא שלב ביניים בדרך לקומוניזם. היא כוללת גם את רעיונות הדמוקרטיה, פלורליזם וזכויות המיעוטים, ולא מגדירה את עצמה כדיקטטורה של הרוב. למרות זאת, חלק מהמפלגות הדמו-סוציאליסטיות התמזגו או רצות במשותף עם המפלגה הקומוניסטית (לדוגמה החזית השמאלית של צרפת). הן תומכות בשוק חופשי בעיקרו, אך גם במתן שירותי בריאות, חינוך, דיור ותחבורה ציבוריים על ידי המדינה.
ביקורות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

סוציאל-דמוקרטיה
סוציאליזם
קרל מרקס
אדוארד ברנשטיין
הערות שוליים

↑  דונלד פ. באקסי, Democratic Socialism: A Global Survey, עמ' 7-8
↑  מה למעמדות ולכל זה? משברים כלכליים ומאבקים מעמדיים 1790-2008 : הגדה השמאלית
| סוציאליזם |
| --- | --- | --- |
| זרמים | אנרכו-סינדיקליזם • אנרכו-קומוניזם • הסוציאליזם האתיופי • לניניזם • מרקסיזם • נצרות סוציאליסטית • קומוניזם נוצרי • סוציאל-דמוקרטיה • סוציאליזם אסלאמי • סוציאליזם דמוקרטי • סוציאליזם ערבי • סינדיקליזם • פמיניזם סוציאליסטי • ציונות סוציאליסטית • קומוניזם • סוציאליזם ליברטריאני • נאציונל-סוציאליזם |  |
| סוציאליסטים | רוברט אוון • פרידריך אנגלס • מיכאיל באקונין • אוגוסט בבל • אדוארד ברנשטיין • משה הס • פרדיננד לסל •  קרל מרקס • קלוד-אנרי דה סן-סימון • פייר-ז'וזף פרודון •  שארל פורייה |  |
סיגל דדון-לוי

| --- | --- |

 לידה:  1970  (בת 54 בערך) קריות, ישראל
 מדינה:  ישראל ישראל
 מקום מגורים:  תל אביב-יפו
 השכלה:  בוגר במשפטים הקריה האקדמית אונו  בוגר במדעי הרוח והחברה אוניברסיטת בר-אילן  מוסמך במנהל ציבורי למנהלים פעילים.
 תקופת הפעילות:  מ-1994
 תפקיד:  מנכ"לית מכבי שירותי בריאות
סיגל דדון-לוי (נולדה בשנת 1970) היא מנכ"לית ישראלית המכהנת כמנהלת כללית של מכבי שירותי בריאות מאוגוסט 2021. בטרם מינויה לתפקיד עבדה בארגון בתפקידי ניהול והובילה את מבצע חיסוני הקורונה בו.